SKENARIO PENGAJARAN
Keterampilan : Memberi Penguatan
Sekolah : SMA Negeri 1 Amlapura
Materi : Aksara Bali
Waktu : 1 x 15 menit
Nama : I Putu Dirga
Guru memasuki kelas dan menaruh buku diatas meja
Guru : Rahajeng semeng alit – alit sareng sami, sane mangkin ngiring kawitin paplajahin puniki antuk panganjali umat “ Om Swastyastu “.
Sisia :“ Om Swastyastu “
Guru : Punapi gatra alit-alit rahina sane mangkin?.
Sisia : Becik pak..
Guru : Rahina mangkin wenten sane nenten ngranjing ?
Sisia : Wenten, Ni Komang Indah ten ngranjing pak.
Guru : Punapi nika Indah dados ten ngeranjing?.
Sisia : Sungkan pak.
Guru : Wenten sewalapatranyane.
Sisia : Nenten pak.
Guru : Gih benjangan yening sakit utwai ijin patut wenten sewalaptranyane utawi surat keterangan dokter nggih.
Sisia : Nggih pak.
Guru : Para sisia makasami sampun sayaga nyarengin paplajahan bapak?
Sisia : Sampun pak.
Guru : Nggih awuku sane sampun lintang para sisia sampun polih kacunduk sareng bapak ngenenin indik materi plajahan basita paribasa, mangkin sira sane kantun eling?
Sisia : tiang pak…
Guru : nggih durusang, napi manten nika?
Sisia : bladbadan, cecimpedan wewangsalan, peparikan miwah sane lianan pak
Guru : nggih becik pisan, icenin dumun sawitrannyane koplokan tangan nggih
Sisia : (para sisia ngicenin koplokan)
Guru : Nggih, mangkin bapak jagi mataken para sisia naenin nyingakin sesuratan sane nganggen aksara Bali?
Sisia : Naenin pak
Guru : Ring dija biasane nyingakin sesuratan sane nganggen basa Bali?
Sisia : Ring margi, ring pura lan ring lontar pak
Guru : Nggih patut pisan nika, sesuratan nganggen aksara bali wenten ring Lontar taler kaanggen nyurat wastan jalan.
Sisia : Nggih pak
Guru : Sane mangkin, mawali ka paplajahan. Mangkin iraga pacang malajahin indik Aksara Bali. Wau bapak sampun nelatarang indik sesuratan Aksara Bali, sane mangkin sira sane uning napi punika aksara bali manut kawigunannyane? Sira sane kayun nyawis pacang polih permen saking bapak. Durus unggahang tangane.
Sisia : Tiang pak, aksara bali manut kawigunannyane wenten 3 soroh inggih punika aksara wreastra, swalalita lan aksara modre.
Guru : Inggih patut pisan nika. Sawireh sampun prasida nyawis, polih permen asiki saking bapak. Inggih sira sane kayun ngawewehin malih?
Sisia : (Para sisia Meneng)
Gurru : Dados meneng? Yening nenten wenten sane kayun permen, permen niki celepang bapak. Mawali malih, saking SD para sisia sampun mlajahin indik aksara bali nggih. Sira sane demen nyurat aksara Bali?
Sisia : Tiang pak (samian nyawis)
Guru : Nggih minab para sisia samian seneng nyurat aksara bali nggih, ring aksara bali aksara punika wenten pangangge aksara, napi manten sane kabaos pengangge aksara?
Sisia : Tiang Pak, Pengangge Suara, Pengangge Tengenan lan Pengangge Ardasuara pak.
Guru : Nggih samian nika sampun patut, pengangge suara wenten 3, pengangge suara, pengangge tengenan miwah pengangge arda suara. Minab para sisia sampun polih ring SD niki. Sane encen kebaos pengangge suara? Sira uning?
Sisia : Tiang pak, Taleng, taleng tedong, suku, pepet lan ulu.
Guru : Nggih samian punika patut pisan nggih. Selantrnyane wenten aksara arda suara, uning napi punika aksara arda suara?
Sisia : Aksara setengah suara pak
Sisia :
Guru : Nggih patut pisan punika. (Ngicenin Permen), Selanturnyane wenten pengangge arda suara, sane encen punika pengangge arda suara, wenten sane uning?
Sisia : (Samian meneng)
Sisia : Sampun Pak.
Guru : Sane mangkin lanturang bapak indik conto sesuratan sanen nganggen aksara, sadurungne sire sane sampun uning conto kruna sane nganggen pengangge arda suara? Indayang surat ring papan.
Sisia : Tiang pak, jagi nyurat kruna putra
Guru : Nggih durusang surat ring papan.
Sisia : (sisia nyurat kruna Putra ring papan)
Guru : Punapi nika sesuratane awik sampun patut para sisia?
Sisia : Sampun pak
Guru : Icen dumun koplokan
Sisia : (Para sisia mekplokan)
Guru : Nggih sawireh sesuratan punika sampun patut pacang polih permen. Sira malih sane sampun prasida ngaryanin imba sesuratan ngangge pengangge arda suara?
Sisia : Tiang pak
Guru : Nggih durus surat ring arep
Sisia : sisia nyurat imba kruna Satua sane nganggen pengangge arda suara.
Guru : Nggih niki taler sampun patut sesuratannyane. Mangkin para sisia sampun ngresep ngeninin indik Aksara Bali lan kepahan aksara Bali?
Sisia : Sampun pak
Guru : Nggih, samian sampun prasida ngicen imba, becik sampun nika, alit alit sareng sami sampun makasami telatarang bapak lan para sisia sampun taler makarya imba nyane, sadurungne wenten sane jagi mataken?
Sisia : Nenten pak
Guru : Nggih yening nenten, sadurung bapak puputang paplajahan rahina mangkin, bapak jagi ngicenin sisia tugas sane kakumpul malih awuku. Tugasnyane para sisia ngrereh conto aksara Bali sane nganggen pengangge arda suara lan sane nganggen pengangge suara, soang-soang paling kidik makta kalih conto, nenten dados pateh, yening pateh bapak ten icen nilai! Ampun ngresep ngeninin tugas sane bapak icenin?
Sisia : Sampun pak
Guru : Nggih yening sampun, rauh driki dumun bapak ngicenin alit-alit paplajahan, kacunduk sareng bapak malih awuku.
Sisia : Nggih pak
Ketua kelas mengucapkan Pada Asana dan mengucapkan Pramasanthi.
Sisia : “Om, Santhi, Santhi, Santhi, Om”.
Guru : “Om, Santhi, Santhi, Santhi, Om”..
KeyWords:
Microteaching, praktek mengajar, contoh skenario penguatan, skenario penguatan jurusan pendidikan bahasa bali, skenario kterampilan memberikan penguatan, microteaching ketrampilan membaerikan penguatan.
ind_Latn ind_Latn ban_Latn ban_Latn sun_Latn bos_Latn zsm_Latn ban_Latn afr_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn zsm_Latn jav_Latn jav_Latn hne_Deva ind_Latn